ddrg/super_eurlex huggingface dataset:
LV Eiropas Savienības Oficiālais Vēstnesis L 176/110

Informācija par to, ka stājas spēkā Nolīgums vēstuļu apmaiņas veidā starp Eiropas Kopienu un Čīles Republiku par grozījumiem Nolīgumā attiecībā uz stipro alkoholisko dzērienu un aromatizēto dzērienu tirdzniecību, kas pievienots Nolīgumam par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses

Čīles Republika ir paziņojusi, ka ir apstiprinājusi to, ka pieņem Nolīgumu vēstuļu apmaiņas veidā starp Eiropas Kopienu un Čīles Republiku par grozījumiem Nolīgumā attiecībā uz stipro alkoholisko dzērienu un aromatizēto dzērienu tirdzniecību, kas pievienots Nolīgumam par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses.

Šis nolīgums tādēļ stājas spēkā 2006. gada 24. aprīlī (1).

(1) OV L 54, 24.2.2006., 29. lpp.
LV Eiropas Savienības Oficiālais Vēstnesis L 257/1

Paziņojums par Nolīguma, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, IV daļas (tirdzniecības jautājumi) provizorisku piemērošanu (Kostarika)

Kamēr nav pabeigtas procedūras, lai noslēgtu 2012. gada 29. jūnijā Tegusigalpā parakstīto Nolīgumu, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, saskaņā ar nolīguma 353. panta 4. punktu no 2013. gada 1. oktobra starp Eiropas Savienību un Kostariku tiks provizoriski piemērota nolīguma IV daļa par tirdzniecības jautājumiem. Saskaņā ar 3. panta 1. punktu Padomes Lēmumā 2012/734/ES par nolīguma parakstīšanu un provizorisku piemērošanu 271. pants netiks provizoriski piemērots.
LV Eiropas Savienības Oficiālais Vēstnesis L 283/1

Paziņojums attiecībā uz to, ka stāsies spēkā Konvencijai par bioloģisko daudzveidību pievienotais Nagojas Protokols par piekļuvi ģenētiskajiem resursiem un godīgu un vienlīdzīgu to ieguvumu sadali, kas gūti no šo resursu izmantošanas

Konvencijai par bioloģisko daudzveidību pievienotais Nagojas Protokols par piekļuvi ģenētiskajiem resursiem un godīgu un vienlīdzīgu to ieguvumu sadali, kas gūti no šo resursu izmantošanas (1), kurš pieņemts 2010. gada 29. oktobrī, saskaņā ar Protokola 33. panta 1. punktu stāsies spēkā 2014. gada 12. oktobrī.

(1) OV L 150, 20.5.2014., 234. lpp.
LV Eiropas Savienības Oficiālais Vēstnesis L 280/1

Informācija par to, ka ir parakstīts Protokols Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

Minētais protokols starp Eiropas Savienību un Tunisiju tika parakstīts Luksemburgā 2014. gada 14. aprīlī.
LV Eiropas Savienības Oficiālais Vēstnesis L 116/2

Informācija par to, ka stājies spēkā Protokols Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses, lai ņemtu vērā Horvātijas Republikas pievienošanos Eiropas Savienībai

Protokols Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses, lai ņemtu vērā Horvātijas Republikas pievienošanos Eiropas Savienībai (1), kura apstiprināšanas instrumenti ir deponēti attiecīgi 2014. gada 23. jūlijā un 2016. gada 23. martā, saskaņā ar tā 4. panta 2. punktu ir stājies spēkā 2016. gada 1. aprīlī.

(1) OV L 373, 31.12.2014., 3. lpp.
Paziņojums par to, ka stājas spēkā Protokols starp Eiropas Kopienu un tās dalībvalstīm un Libānas Republiku, ar ko izveido domstarpību izšķiršanas mehānismu, kurš jāpiemēro domstarpībām atbilstīgi tirdzniecības noteikumiem Eiropas un Vidusjūras reģiona valstu nolīgumā, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses

Protokols starp Eiropas Kopienu un tās dalībvalstīm un Libānas Republiku, ar ko izveido domstarpību izšķiršanas mehānismu, kurš jāpiemēro domstarpībām atbilstīgi tirdzniecības noteikumiem Eiropas un Vidusjūras reģiona valstu nolīgumā, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, ir parakstīts Briselē 2010. gada 11. novembrī un, ievērojot tā 23. pantu, stājas spēkā no 2018. gada 1. septembra.
Informācija par Protokola parakstīšanu un provizorisku piemērošanu Eiropas un Vidusjūras valstu Nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Horvātijas Republikas pievienošanos Eiropas Savienībai

Minētais protokols tika parakstīts Briselē 2018. gada 20. decembrī.
Informācija par datumu, kurā stājas spēkā Nolīgums vēstuļu apmaiņas veidā starp Eiropas Savienību un Marokas Karalisti par grozījumu izdarīšanu 1. un 4. protokolā Eiropas un Vidusjūras reģiona valstu nolīgumam par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses

Minētais nolīgums starp Eiropas Savienību un Marokas Karalisti, kurš tika parakstīts Briselē 2018. gada 25. oktobrī, stājās spēkā 2019. gada 19. jūlijā.
2.

Saskaņā ar Tirdzniecības un sadarbības nolīguma SSC.11. panta [Atsaistītie darba ņēmēji] 2. punktu Savienība ar šo Apvienotajai Karalistei paziņo, ka šādas dalībvalstis ietilpst: — A kategorijā: dalībvalstis, kuras ir paudušas vēlmi no 2021. gada 1. janvāra atkāpties no Tirdzniecības un sadarbības nolīguma SSC.10. panta [Vispārēji noteikumi]: Austrija, Portugāle, Ungārija, Zviedrija; — B kategorijā: dalībvalstis, kuras ir paudušas vēlmi no 2021. gada 1. janvāra neatkāpties no Tirdzniecības un sadarbības nolīguma SSC.10. panta [Vispārēji noteikumi]: - ; — C kategorijā: dalībvalstis, kuras nav norādījušas, vai tās vēlas vai nevēlas no 2021. gada 1. janvāra atkāpties no Tirdzniecības un sadarbības nolīguma SSC.10. panta [Vispārēji noteikumi]: Beļģija, Bulgārija, Čehijas Republika, Dānija, Francija, Grieķija, Horvātija, Igaunija, Itālija, Īrija, Kipra, Latvija, Lietuva, Luksemburga, Malta, Nīderlande, Polija, Rumānija, Slovākija, Slovēnija, Somija, Spānija, Vācija.
Paziņojums par to, ka spēkā stājas Pamatnolīgums starp Eiropas Savienību un tās dalībvalstīm, no vienas puses, un Austrāliju, no otras puses

Tā kā 2022. gada 21. septembrī tika pabeigta nolīguma 61. panta 1. punktā paredzētā procedūra, Pamatnolīgums starp Eiropas Savienību un tās dalībvalstīm, no vienas puses, un Austrāliju, no otras puses (1), kurš tika parakstīts 2017. gada 7. augustā Manilā (Filipīnās), stāsies spēkā 2022. gada 21. oktobrī.

(1) OV L 237, 15.09.2017., 7. lpp.
LV Eiropas Savienības Oficiālais Vēstnesis L 78/1

Paziņojums par to, ka spēkā stājas Pamatnolīgums par partnerību un sadarbību starp Eiropas Savienību un tās dalībvalstīm, no vienas puses, un Filipīnu Republiku, no otras puses

Tā kā 2018. gada 26. februārī tika pabeigta pamatnolīguma 57. panta 1. punktā paredzētā procedūra, Pamatnolīgums par partnerību un sadarbību starp Eiropas Savienību un tās dalībvalstīm, no vienas puses, un Filipīnu Republiku, no otras puses (1), stājās spēkā 2018. gada 1. martā.

(1) OV L 343, 22.12.2017., 3. lpp.
LV Eiropas Savienības Oficiālais Vēstnesis L 192/88

Informācija par dienu, kad stājas spēkā protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, par vispārīgu nolīgumu starp Eiropas Kopienu un Bijušo Dienvidslāvijas Maķedonijas Republiku par vispārīgiem principiem Bijušās Dienvidslāvijas Maķedonijas Republikas dalībai Kopienas programmās

Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, par vispārīgu nolīgumu starp Eiropas Kopienu un Bijušo Dienvidslāvijas Maķedonijas Republiku par vispārīgiem principiem Bijušās Dienvidslāvijas Maķedonijas Republikas dalībai Kopienas programmās (1), kas parakstīts Briselē, 2004. gada 22. novembrī, stājās spēkā 2005. gada 29. jūnijā saskaņā ar nolīguma 10. pantu.

(1) Sk. šā Oficiālā Vēstneša 23. lpp.
I.

tā kā piekļuve ES tirgum un Eirāzijas kaimiņvalstu, jo īpaši Krievijas, tirgum ir ļoti svarīga partnervalstīm un to ekonomikai; tā kā dažas partnervalstu rūpniecības nozares joprojām ir atkarīgas no ražošanas ķēdēm, kas mantotas no bijušās Padomju Savienības, tādējādi tās ir ekonomiski saistītas ar Krievijas Federāciju; tā kā nevajadzētu uzskatīt, ka Krievijas Federācijas, Kazahstānas un Baltkrievijas muitas savienības paplašināšana ar citām partnervalstīm un Eirāzijas Ekonomikas savienība konkurē ar Austrumu partnerības saimniecisko aspektu, kamēr partnervalstīm ļauts brīvi izvēlēties, kurai no organizācijām tās vēlas pievienoties; tā kā būtu jāpieliek pūles, lai uzlabotu sadarbību un panāktu abu ekonomikas zonu saderību, lai Austrumu partnerības valstis varētu pilnībā izmantot savu potenciālu;
(3)

Ar Lēmumu (ES) 2019/701 no 2020. gada 8. maija ir atcelts EEZ līgumā iestrādātais Komisijas Lēmums 96/335/EK (3), tāpēc tas ir retrospektīvi no 2020. gada 8. maija jāsvītro no EEZ līguma.
4)

pievieno šādus pielāgojumus: “b) Attiecībā uz EBTA valstīm saskaņotā riska indikatora Nr. 1 pirmo aprēķinu un publicēšanu saskaņā ar IV pielikuma 2. iedaļas 7. punktu veic līdz 2022. gada 1. septembrim. c) Attiecībā uz EBTA valstīm IV pielikuma 3. iedaļas 4. punktu lasa šādi: “Saskaņotā riska indikatora Nr. 2 bāzlīnija ir 100, un tā ir vienāda ar vidējo rezultātu, kas iegūts iepriekš minētajā aprēķinā par laikposmu no 2016. līdz 2018. gadam. Pirmais aprēķina gads ir 2016. gads.” d) Attiecībā uz EBTA valstīm saskaņotā riska indikatora Nr. 2 pirmo aprēķinu un publicēšanu saskaņā ar IV pielikuma 3. iedaļas 6. punktu veic līdz 2022. gada 1. septembrim. e) Lihtenšteina ir atbrīvota no saskaņotā riska indikatora Nr. 1 aprēķināšanas un publicēšanas saskaņā ar IV pielikuma 2. iedaļu un no saskaņotā riska indikatora Nr. 2 aprēķināšanas un publicēšanas saskaņā ar IV pielikuma 3. iedaļu.”
(4)

Ievērojot c) pielāgojuma nosacījumus, Norvēģija un Lihtenšteina var paredzēt noteikumus par minimālajām energoefektivitātes prasībām, izmantojot sistēmas robežu, kas atšķiras no ĒEED prasītā primārās enerģijas izmantojuma, ar noteikumu, ka ir izpildīti c) pielāgojumā paredzētie nosacījumi.
(1)

EEZ līgumā ir jāiekļauj Komisijas Īstenošanas lēmums (ES) 2017/1910 (2017. gada 17. oktobris), ar ko attiecībā uz dažu Spānijas reģionu statusu “brīvi no brucelozes (B. melitensis)” groza Lēmumu 93/52/EEK, attiecībā uz Kipras un dažu Spānijas reģionu statusu “oficiāli brīvi no liellopu brucelozes” un attiecībā uz Itālijas statusu “oficiāli brīva no govju enzootiskās leikozes” groza Lēmumu 2003/467/EK un attiecībā uz Itālijas reģiona Kampānijas statusu “brīvs no cūku vezikulārās slimības” groza Lēmumu 2005/779/EK (1).
1)

protokola 1. pantu aizstāj ar šādu: “1. pants Farēru salu izcelsmes produktiem un no Farēru salām ievestajiem produktiem Eiropas Savienība piešķir šādas tarifa kvotas: KN kods Apraksts Nodokļa likme Tarifa kvota (TK) tonnās 0204 Svaiga, atdzesēta vai saldēta kazu un aitu gaļa 0 20 0206 80 99 Svaigi vai atdzesēti aitu un kazu subprodukti 0 0206 90 99 Saldēti aitu un kazu subprodukti 0 0210 90 11 Neatkaulota aitu vai kazu gaļa, sālīta, sālījumā, žāvēta vai kūpināta 0 0210 90 19 Atkaulota aitu vai kazu gaļa, sālīta, sālījumā, žāvēta vai kūpināta 0 0210 90 60 Aitu vai kazu subprodukti, sālīti, sālījumā, žāvēti vai kūpināti 0 ex 1601 Desas un tamlīdzīgi izstrādājumi no gaļas, gaļas subproduktiem vai asinīm; pārtikas izstrādājumi uz šo produktu bāzes: — aitu un kazu 0 ex 1602 Citi gatavi izstrādājumi vai konservi no gaļas, gaļas subproduktiem vai asinīm: — aitu un kazu 0 ex 2309 90 10 ex 2309 90 31 ex 2309 90 41 Zivju barība 0 20 000 ”;
“31.bd

32013 R 0345: Eiropas Parlamenta un Padomes 2013. gada 17. aprīļa Regula (ES) Nr. 345/2013 par Eiropas riska kapitāla fondiem (OV L 115, 25.4.2013., 1. lpp.). Šā līguma vajadzībām regulas noteikumus pielāgo šādi: a) neatkarīgi no šā līguma 1. protokola noteikumiem un ja šajā līgumā nav teikts citādi, termins “dalībvalsts(-is)” un “kompetentās iestādes” papildus tā nozīmei, kas sniegta regulā, ietver arī attiecīgi EBTA valstis un to kompetentās iestādes; b) regulas 22. un 23. pantā aiz vārda “EVTI” iekļauj vārdus “vai attiecīgā gadījumā EBTA Uzraudzības iestāde” attiecīgajā locījumā; c) regulas 23. panta 2. punktā vārdus “Savienības tiesību aktiem” aizstāj ar vārdiem “EEZ līguma noteikumiem”; d) regulas 24. pantā vārdus “EVTI, kura” aizstāj ar vārdiem “EVTI. EVTI vai attiecīgā gadījumā EBTA Uzraudzības iestāde”.
Norvēģija

Jūras produkti: The National Institute of Nutrition and Seafood Research (Valsts pārtikas un jūras produktu pētniecības institūts) 2029. aile Nordnes N-5817 Bergen
LV Eiropas Savienības Oficiālais Vēstnesis L 191/7

ES UN GRUZIJAS TIRDZNIECĪBAS UN ILGTSPĒJĪGAS ATTĪSTĪBAS APAKŠKOMITEJAS LĒMUMS Nr. 1/2015

(2015. gada 18. novembris),

ar ko pieņem tās reglamentu [2017/1365]

ES UN GRUZIJAS TIRDZNIECĪBAS UN ILGTSPĒJĪGAS ATTĪSTĪBAS APAKŠKOMITEJA,

ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses (1) (“nolīgums”), un jo īpaši tā 240. pantu,

tā kā:

(1) Saskaņā ar nolīguma 431. pantu atsevišķas tā daļas kopš 2014. gada 1. septembra tiek piemērotas provizoriski.

(2) Ievērojot nolīguma 240. pantu, Tirdzniecības un ilgtspējīgas attīstības apakškomitejai jāpārrauga nolīguma IV sadaļas (Tirdzniecība un ar tirdzniecību saistīti jautājumi) 13. nodaļas (Tirdzniecība un ilgtspējīga attīstība) īstenošana.

(3) Ievērojot nolīguma 240. panta 3. punktu, Tirdzniecības un ilgtspējīgas attīstības apakškomitejai jāpieņem savs reglaments,

IR PIEŅĒMUSI ŠO LĒMUMU.

1. pants

Ar šo tiek pieņemts Tirdzniecības un ilgtspējīgas attīstības apakškomitejas reglaments, kas izklāstīts pielikumā.

2. pants

Šis lēmums stājas spēkā tā pieņemšanas dienā.

Tbilisi, 2015. gada 18. novembrī Priekšsēdētāja Lali GOGOBERIDZE Ekonomikas analīzes un politikas departamenta vadītāja, Gruzijas Ekonomikas un Ilgtspējīgas attīstības ministrija – priekšsēdētāja un Gruzijas pārstāve Sekretāri Irakli TSIKORIDZE Ārējās tirdzniecības un starptautisko ekonomisko attiecību departamenta galvenais speciālists, Gruzijas Ekonomikas un Ilgtspējīgas attīstības ministrija Daniel KRAMER D.1. nodaļas “Tirdzniecība un ilgtspējīga attīstība, Vispārējā preferenču sistēma” politikas speciālists, Tirdzniecības ģenerāldirektorāts, Eiropas Komisija

(1) OV L 261, 30.8.2014., 4. lpp.
LV Eiropas Savienības Oficiālais Vēstnesis L 39/45

ES UN MOLDOVAS REPUBLIKAS MUITAS APAKŠKOMITEJAS LĒMUMS Nr. 1/2016

(2016. gada 6. oktobris),

ar ko aizstāj Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, II protokolu par jēdziena “noteiktas izcelsmes ražojumi” definīciju un administratīvās sadarbības metodēm [2017/266]

ES UN MOLDOVAS REPUBLIKAS MUITAS APAKŠKOMITEJA,

ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (1), un jo īpaši tā II protokola 38. pantu par jēdziena “noteiktas izcelsmes ražojumi” definīciju un administratīvās sadarbības metodēm,

tā kā:

(1) Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (“nolīgums”), 144. panta 2. punktā atsaucas uz nolīguma II protokolu (“II protokols”), kurā ir izklāstīti izcelsmes noteikumi un paredzēta izcelsmes kumulācija starp Eiropas Savienību un Moldovas Republiku.

(2) Lielāko daļu nolīgumā iekļauto noteikumu, kas attiecas uz tirdzniecību un ar tirdzniecību saistītiem jautājumiem, tostarp II protokolu, provizoriski piemēro kopš 2014. gada 1. septembra.

(3) II protokola 38. pantā paredzēts, ka nolīguma 200. pantā paredzētā Muitas apakškomiteja var nolemt grozīt minētā protokola noteikumus.

(4) Reģionālas konvencijas par Eiropas un Vidusjūras reģiona valstu preferenciāliem izcelsmes noteikumiem (2) (“konvencija”) mērķis ir aizstāt starp Eiropas un Vidusjūras reģiona valstīm patlaban spēkā esošos izcelsmes noteikumu protokolus ar vienotu tiesību aktu.

(5) Savienība konvenciju parakstīja 2011. gada 15. jūnijā. Konvencijas Apvienotā komiteja ar 2014. gada 21. maija Lēmumu Nr. 2 (3) nolēma, ka Moldovas Republika būtu jāuzaicina pievienoties konvencijai.

(6) Savienība un Moldovas Republika savus apstiprināšanas dokumentus deponēja konvencijas depozitāram attiecīgi 2012. gada 26. martā un 2015. gada 31. jūlijā. Ievērojot konvencijas 10. panta 3. punktu, attiecībā uz Savienību un Moldovas Republiku konvencija tādējādi stājās spēkā attiecīgi 2012. gada 1. maijā un 2015. gada 1. septembrī.

(7) Tādēļ II protokols būtu jāaizstāj ar jaunu protokolu, kas atsaucas uz konvenciju,

IR PIEŅĒMUSI ŠO LĒMUMU.

1. pants

Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, II protokolu par jēdziena “noteiktas izcelsmes ražojumi” definīciju un administratīvās sadarbības metodēm aizstāj ar šā lēmuma pielikumā izklāstīto tekstu.

2. pants

Šis lēmums stājas spēkā tā pieņemšanas dienā.

To piemēro no 2016. gada 1. decembra.

Briselē, 2016. gada 6. oktobrī Muitas apakškomitejas vārdā – priekšsēdētājs P. KOVACS sekretāri O. ZIKUNA N. CALENIC

(1) OV L 260, 30.8.2014., 4. lpp.

(2) OV L 54, 26.2.2013., 4. lpp.

(3) OV L 217, 23.7.2014., 88. lpp.
l)

“sūtījums” ir izstrādājumi, kurus vai nu kopā nosūta no viena eksportētāja vienam saņēmējam, vai uz kuriem attiecas vienots transporta dokuments par to nosūtīšanu no eksportētāja saņēmējam, vai, ja šāda dokumenta nav, viens rēķins;
LV Eiropas Savienības Oficiālais Vēstnesis L 158/4

ES UN UKRAINAS ASOCIĀCIJAS PADOMES LĒMUMS Nr. 3/2014

(2014. gada 15. decembris)

par atsevišķu Asociācijas padomes pilnvaru deleģēšanu Asociācijas komitejai īpašā sastāvā tirdzniecības jautājumu risināšanai [2015/980]

ES UN UKRAINAS ASOCIĀCIJAS PADOME,

ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainas, no otras puses (“nolīgums”) (1), un jo īpaši tā 463. panta 3. punktu un 465. panta 2. punktu,

tā kā:

(1) Saskaņā ar nolīguma 486. pantu atsevišķas tā daļas no 2014. gada 1. novembra piemēro provizoriski.

(2) Saskaņā ar nolīguma 461. panta 1. punktu Asociācijas padome ir atbildīga par nolīguma piemērošanas un īstenošanas pārraudzību un uzraudzību.

(3) Saskaņā ar nolīguma 465. panta 2. punktu Asociācijas padome var deleģēt Asociācijas komitejai jebkuras savas pilnvaras, tostarp pilnvaras pieņemt saistošus lēmumus.

(4) Saskaņā ar nolīguma 465. panta 4. punktu Asociācijas komiteja tiekas īpašā sastāvā, lai izskatītu visus jautājumus saistībā ar nolīguma IV sadaļu (Tirdzniecība un ar tirdzniecību saistīti jautājumi).

(5) Lai nodrošinātu, ka nolīguma daļa attiecībā uz padziļinātu un visaptverošu brīvās tirdzniecības zonu tiek īstenota sekmīgi un laikus, Asociācijas padomei būtu jādeleģē Asociācijas komitejai īpašā sastāvā tirdzniecības jautājumu risināšanai, kā paredzēts nolīguma 465. panta 4. punktā, pilnvaras atjaunināt vai grozīt nolīguma pielikumus, kuri attiecas uz IV sadaļas (Tirdzniecība un ar tirdzniecību saistīti jautājumi) 1., 2., 3., 5., 6. un 8. nodaļu, ciktāl minētajās nodaļās nav speciālu normu attiecībā uz minēto pielikumu atjaunināšanu vai grozīšanu,

IR PIEŅĒMUSI ŠO LĒMUMU.

1. pants

Ar šo Asociācijas padome deleģē Asociācijas komitejai nolīguma 465. panta 4. punktā minētajā īpašā sastāvā tirdzniecības jautājumu risināšanai pilnvaras atjaunināt vai grozīt nolīguma pielikumus, kuri attiecas uz nolīguma IV sadaļas (Tirdzniecība un ar tirdzniecību saistīti jautājumi) 1. nodaļu (nolīguma I-C un I-D pielikums), 2. nodaļu (nolīguma II pielikums), 3., 5., 6. un 8. nodaļu, ciktāl minētajās nodaļās nav speciālu normu attiecībā uz minēto pielikumu atjaunināšanu vai grozīšanu.

2. pants

Šis lēmums stājas spēkā tā pieņemšanas dienā.

Briselē, 2014. gada 15. decembrī Asociācijas padomes vārdā – priekšsēdētāja F. MOGHERINI

(1) OV L 161, 29.5.2014., 3. lpp.
2)

panta 5. punktā vārdus “un darbībās, kas tiek finansētas no 2012. un 2013. finanšu gadā iekļautajām budžeta pozīcijām, kas minētas 12. punktā, – no 2012. gada 1. janvāra” aizstāj ar vārdiem “darbībās, kas tiek finansētas no 2012. un 2013. finanšu gadā iekļautajām budžeta pozīcijām, kuras minētas 12. punktā, – no 2012. gada 1. janvāra un darbībās, kas tiek finansētas no 2014. finanšu gadā iekļautajām budžeta pozīcijām, kuras minētas 13. punktā, – no 2014. gada 1. janvāra.”;
LV Eiropas Savienības Oficiālais Vēstnesis L 230/1

ES UN ĒĢIPTES ASOCIĀCIJAS PADOMES LĒMUMS Nr. 1/2007

(2007. gada 6. marts),

ar ko izveido Asociācijas komitejas apakškomitejas un Migrācijas, sociālo un konsulāro jautājumu darba grupu

(2008/687/EK)

ES UN ĒĢIPTES ASOCIĀCIJAS PADOME,

ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses (1) (“Eiropas un Vidusjūras reģiona valstu nolīgums”),

tā kā:

(1) Vēlākais līdz 2015. gada 31. decembrim starp Eiropas Savienību un Ēģiptes Arābu Republiku jāizveido brīvas tirdzniecības zona.

(2) Eiropas un Vidusjūras reģiona valstu nolīguma īstenošanas dēļ un Eiropas un Vidusjūras valstu partnerības turpināšanas dēļ ES attiecības ar Vidusjūras dienvidu reģiona valstīm kļūst arvien sarežģītākas.

(3) Lai uzraudzītu partnerības prioritāšu īstenošanu un tiesību aktu tuvināšanu, izveidotas citu asociēto valstu asociācijas komiteju apakškomitejas.

(4) Nozaru politikās nepieciešams integrēt vidi, par mērķi izvirzot ilgtspējīgu attīstību.

(5) Eiropas un Vidusjūras reģiona valstu nolīguma 80. pantā paredzēts izveidot darba grupas vai struktūras, kas vajadzīgas Eiropas un Vidusjūras reģiona valstu nolīguma īstenošanai, un Eiropas un Vidusjūras reģiona valstu nolīguma 67. pantā paredzēts izvedot darba grupu, kura novērtētu inter alia ar migrācijas, sociālajām un konsulārajām lietām saistīto noteikumu īstenošanu,

IR NOLĒMUSI ŠĀDI.

1. pants

Ar šo izveido 1. pielikumā minēto Eiropas Savienības un Ēģiptes Asociācijas komitejas Migrācijas, sociālo un konsulāro jautājumu darba grupu un apakškomitejas, kā arī pieņem darba grupas un minēto apakškomiteju reglamentus, kas ietverti 2. pielikumā.

Darba grupa un apakškomitejas darbojas Asociācijas komitejas pakļautībā, un pēc katras sanāksmes tās sniedz ziņojumu šai komitejai. Tām nav lēmumu pieņemšanas pilnvaru.

Asociācijas komiteja dara visu, lai nodrošinātu to pienācīgu darbību, un attiecīgi informē Asociācijas padomi.

Asociācijas padome var pieņemt lēmumu izveidot citas apakškomitejas vai grupas vai arī likvidēt pastāvošās apakškomitejas vai grupas.

2. pants

Šis lēmums stājas spēkā tā pieņemšanas dienā.

Briselē, 2007. gada 6. martā Asociācijas padomes vārdā – priekšsēdētājs A. ABUL GHEIT

(1) OV L 304, 30.9.2004., 39. lpp.

1. PIELIKUMS ES UN ĒĢIPTES ASOCIĀCIJAS NOLĪGUMS Migrācijas, sociālo un konsulāro jautājumu darba grupa un Asociācijas komitejai pievienotās apakškomitejas 1. Migrācijas, sociālo un konsulāro jautājumu darba grupa 2. Iekšējais tirgus 3. Rūpniecība, tirdzniecība, pakalpojumi un investīcijas 4. Transports, vide un enerģētika 5. Informācijas sabiedrība un audiovizuālā joma, pētniecība un jauninājumi, izglītība un kultūra 6. Lauksaimniecība un zivsaimniecība 7. Tieslietas un drošība 8. Muitu sadarbība 9. Politiski jautājumi: Cilvēktiesības un demokrātija – Starptautiski un reģionāli jautājumi